google/wiki40b huggingface dataset:
Sicherheitsdienst

Sicherheitsdienst (SD, «Sikkerhetstjenesten») var en etterretningsorganisasjon og del av det nasjonalsosialistiske maktapparatet  i Tyskland mellom 1932 og 1945 og de okkuperte områdene av Europa under andre verdenskrig. SD var ansvarlig for tallrike forbrytelser og ble målrettet brukt til å bekjempe politiske motstandere og underkue befolkningen. Gjennom sine utenlandsavdelinger beskjeftiget organisasjonen seg også med spionasje og hemmelige operasjoner.
SD ble regnet som en søsterorganisasjon til Gestapo. Mellom 1933 og 1939 var SD underlagt Sicherheitspolizei, og etter 1939 lå tjenesten under Reichssicherheitshauptamt (RSHA).

Sikkerhetsstyrkene

SD var kjernen i sikkerhetsstyrkene i de okkuperte områdene. Organisasjonen hadde bataljoner som normalt var underlagt SS' og politiets kommando. SD var også tilstedeværende i konsentrasjonsleirer og avga ved behov personell til spesialenheter som Einsatzgruppen.
Sammen med ORPO var SD hovedansvarlig for ro og orden i jødiske ghettoer i Polen. Når SS-soldater utførte raid i ghettoene var dette normalt etter SDs kommando.

Lokalkontorer

SDs hovedkontor lå i Prinz-Albrecht-Straße i Berlin. I tillegg hadde SD kontorer i byer over hele Tyskland. Små kontorer var kjent som SD-Unterabschnitte, mens store ble kalt SD-Abschnitte (underavsnitt og avsnitt). Kontorene var underlagt lokale inspektører, med tittelen Inspektor des Sicherheitspolizei und SD. Inspektørene var i sin tur underlagt både RSHA og lokale SS- og politikommandanter.
El Nubaria kraftverk

El Nubaria kraftverk er et kombinert oljekraftverk og gasskraftverk ved Nubariakanalen 60 km sør for Alexandria (al Iskandariyah) i Egypt. Det har en installert produksjonskapasitet på 1 500 MW, fordelt på 2 like store blokker / turbiner a 750 MW hver. Anlegget ble påbegynt omkring 2005, og stod ferdig i 2006. Brenselkilden er naturgass og olje.
Bolva

Bolva (russisk: Болва) er ei elv i Kaluga og Brjansk oblast i Russland. Den er ei venstre sideelv til Desna, og er 213 km lang, med et nedslagsfelt på 4340 km².
Elva har sitt utspring på Smolenskhøydene, og den renner derfra i sørlig retning til samløpet med Desna i byen Brjansk. Foruten Brjansk renner elva gjennom byene Djatkovo, Fokino, Kirov og Ljudinovo.
Strekningen mellom Djatkovo og Brjansk var seilbar på 1800-tallet.
Liber Usualis

Liber Usualis eventuelt Liber usualis (bruksboken) er en bok med de mest alminnelige gregorianske sanger fra den romersk-katolske tradisjon, sammensatt av munkene ved Solesmes-klosteret i Frankrike.
Denne 1.900 siders bok inneholder flest utgaver av de alminnelige sanger benyttet i den katolske messe (Kyrie, Gloria, Credo, Sanctus og Agnus Dei), såvel som de alminnelige sanger benyttet som Tidebønner (daglige bønner benyttet i den romersk-katolske kirke) og for alle alminneligvis feirede helligdager i kirkeåret, heriblant mer en tohundre sider alene til bruk i påskeuken. Den alminnelige bok inneholder også sanger til spesifikke ritualer, såsom dåp, bryllup, begravelser, ordinasjoner og velsignelser. Denne modale, monofoniske latinske musikk er blitt sunget i den romersk-katolske kirke siden i hvert fall 500-tallet.
En omfattende introdudjion forklarer hvordan de middelalderlige musikknotasjoner leses og fortolkes (kvadratiske noter med neumer). En omfattende innholdsfortegnelse gjør det lett å finde et spesifikt stykke.
Liber ble redigert første gang i 1896 av abbed Dom André Mocquereau (1849–1930). Siden Det annet Vatikankonsil (åpnet av Pave Johannes XXIII i 1962), hvorpå folkespråk ble tillatt – i dokumentet Sacrosanctum Concilium, er bruken av Liber Usualis falt, selv om det samme vatikankonsil understreket at den gregorianske sang skulle beholde en æresplass i liturgien. Gregorianske sanger synges stadig i de fleste klostre og i mange menighetskirker, og av grupper dedikert til sangens vedlikeholdelse.
Beasts of the Southern Wild

Handling

Filmen handler om den lille jenta Hushpuppy (spilt av Oscar-nominerte Quvenzhané Wallis) som bor i et lite, fattig samfunn på en øy kalt Badekaret.

Mottakelse

Filmen vant hovedprisen for fiksjonsfilmer under Sundance-festivalen i 2012, og Gullkameraet under Filmfestivalen i Cannes. Den konkurrerte i sideprogrammet Un Certain Regard i Cannes. Den vant publikumsprisen under Bergen Internasjonale Filmfestival.
Filmen hadde kinopremiere i Norge 26. oktober 2012, og fikk toppkarakter av anmelderne til Aftenposten, Bergensavisen, FilmMagasinet, Filmpolitiet, Klassekampen og VG. Filmen blir distribuert i Norge av Arthaus.
Hikueru

Hikueru er en atoll og en kommune i Tuamotuøyene i Fransk Polynesia. Kommunen omfatter også atollen Marokau. Folketellingen i 2017 viste et innbyggertall i hele kommunen på 275, hvorav 179 på Hikueru og 96 på Marokau.
Hikueru har flyplass.
Kippermocupen

Kippermocupen er en helgeturnering i fotball for aldersbestemte lag. Turneringen arrangeres på Kippermoen idrettsanlegg i Mosjøen i siste halvdel av juni hvert år og teknisk arrangør er Mosjøen IL. Kippermocupen ble arrangert første gang i 1983 og hadde da deltakere fra 21 lag. I 2005 deltok 220 fotballag, noe som ga om lag 3 500 deltakere og ledere. Deltakerne kommer hovedsakelig fra Nordland og Trøndelag, men deltakere fra Sverige er også vanlig.
Collegio Teutonico di Santa Maria dell'Anima

Collegio Teutonico di Santa Maria dell'Anima, kort Anima, er et katolsk prestekolleg og pilegrimshospits i Roma.

Historie

I den pavelige bullen Quanto frequentius av 9. november 1399, utstedt av pave Bonifatius IX, nevnes Johann Peters fra Dordrecht og hans hustru Katharina som grunnleggere av et hospits for «fattige folk av den tyske nasjon». Den pavelige skriptor og abbreviator Dietrich av Nieheim gav en rekke gaver til hospitset, grunnla et Mariabroderskap og oppnådde at stiftelsen 20. juni 1406 fikk Den hellige stols beskyttelse. Hospitsets oratorium ble fra 1431 til 1433 ved hjelp av gaver utvidet til en gotisk kirke. Fra 1499 til 1542 ble kirken erstattet av et renessansenybygg. Kirken er den tyske nasjonalkirke i Roma og har navnet Santa Maria dell'Anima.
Gjennom pavelig brev av 15. mars 1859 ble stiftelsen nyorganisert. Rektoren utnevnes av paven og prestekolleget består av geistlige som oppholder seg i Roma for å studere. Prestene i kolleget har ansvaret for sjelesorgen for de tyskspråklige katolske menigheter i Roma.
Limay Bataan kraftverk

Limay Bataan kraftverk er kombinert gasskraftverk og (primært) oljekraftverk ved Limay i Filippinene. Det har en installert produksjonskapasitet på 666 MW, fordelt på 2 like store blokker / turbiner. Anlegget ble påbegynt omkring 1992, og stod ferdig i 1995. Brenselkilden er naturgass og olje. Operatør er Alstom.
Det eksisterer planer for å omstille deler av produksjonen til kullfyring, med årsproduksjon totalt på opptil 1,58 TWh elektrisitet.
Neoclita

Utseende

Middelsstore (14-17 millimeter), brede, kullsvarte, tordivel-lignende gullbasser. Antennene er nokså store og gulbrune, med tre lameller. Oversiden er tett og kraftig punktert. Hodet er uten påfallende horn eller framspring, pronotum rundet og hvelvet. Dekkvingene hos hannen har brede, lyse lengdestriper dannet av små skjell.

Levevis

Artene lever på og nær fjelltopper. De voksne billene (ofte bare hannene) er aktive etter regnskyll. De voksne billene har reduserte munndeler, tar ikke næring til seg og lever ganske kort. Hos denne slekten har begge kjønn flygevinger, men det er usikkert om de faktisk flyr.

Utbredelse

Arten er utbredt i Sør-Afrika (Eastern Cape).
Bill (sang)

«Bill» er en amerikansk sang som høres i Akt II av Jerome Kerns og Oscar Hammerstein IIs musikal Show Boat fra 1927. Sangen ble skrevet til Kerns og P.G. Wodehouses musikal Oh, Lady! fra 1917 for at Vivianne Segal skulle fremføre den, men ble trukket tilbake, fordi den ble betraktet som for melankolsk for denne musikalen. Da Kern og Hammerstein II arbeidet med den alvorlige og litt tragiske Show Boat bestemte de at sangen ville være perfekt til nattklubbscenen i musikalen. Hammerstein reviderte Wodehouses originaltekst litt (skjønt han alltid gav fullstendig kreditering til Wodehause og ingen til seg selv). Sangen ble gitt til den virkelige nattklubbsangeren Helen Morgan, for at hun skulle synge den i rollen som mulatten Julie.
Sangen blir sunget kun én gang i musikalen, er høyst emosjonell og sangeren er formodentlig på grensen til å gråte. Den blir sunget i auditionscenen i Akt II. På Trocadero, en lokal nattklubb i Chicago, er Julie La Verne sanger. Hun er den tidligere leading lady på showbåten. Julie, som har blandet blod, har blitt varig overgitt av sin hvite ektemann, Steve Baker, årevis etter at de to ble tvunget til å forlate showbåten på grunn av deres torasete og ulovlige ekteskap.
Motløs har Julie begynt å drikke og raskt blitt en alkoholiker. På anmodning av Jim Green, sjefen for nattklubben, øver Julie på sangen «Bill», som er en kvinnes bekjennelse over en dyp kjærlighet til en mindre enn perfekt mann med navn Bill og det er klart at de nfølelsen som Julie legger i sangen skyldes det faktum at hun virkelig tenker på sin ektemann når hun synger. 
«Bill» ble én av Helen Morgans signatursanger. På scenen sang hun den i sin varemerkestil sittende på toppen av et piano. Selv om den kun blir sunget én gang i Show Boat og aldri blir gjentatt, har den blitt én av musikalens best kjente.
På film sang Helen Morgan den i innledningen til den delvise talefilmversjonen av Show Boat fra 1929 og i den klassiske filmversjonen fra 1936.
Lena Horne ble filmet mens hun sang den i Jerome Kern-biopicen Till the Clouds Roll By, men den scenen ble til slutt klippet bort.
Ava Gardner (som brukte den dubbete stemmen til Annette Warren) «sang» den i nyinnspillingen i Technicolor fra 1951.
Gösta Rybrant har skrevet en svensk tekst. Den svenske tittelen er også «Bill». Karin Juel, sang Per Brun-Lie, piano spilte den inn i Oslo i november 1951. Sangen ble utgitt i Norge på 78-platen His Master's Voice A.L. 3196.

Nynorsk versjon

Ragnvald Skrede har skrevet en nynorsk tekst. Den nynorske titelen er også «Bill».
Bjørn Einar Romøren

Karrière

Romøren har tre ganger vært med på å ta bronsemedaljer i laghopp, under VM 2003 i Val di Fiemme, VM 2005 i Oberstdorf og Vinter-OL 2006 i Torino. To ganger har han vært med på å vinne lagkonkurransen i VM i skiflyging – i 2004 og 2006.
Romøren fikk som en del av Kollenhopp være første prøvehopper i den nye Holmenkollbakken 2. mars 2010 klokken 20.15, med et hopp på 111 meter, ettersom klubben, etter rennledelsens ønske, gjennomførte prøvehopping dagen før den offisielle åpningen. Anette Sagen var i uoffisielle avstemninger stemt frem til å være den første som skulle få hoppe i Holmenkollbakken, og dette ble senere bestemt av byrådet i Oslo. Lederen i Kollenhopp hadde tidligere uttalt at Romøren burde få være den første hopperen. Prøvehoppingen møtte derfor sterke reaksjoner, og Romøren og ledelsen i Kollenhopp ble kraftig kritisert.
Under Ski-VM 2011 i Oslo vant Norge sølv i normalbakke, med Romøren på laget. De andre på det norske laget var Anders Jacobsen, Anders Bardal og Tom Hilde. VM-gullet gikk til Østerrike.

Privat

Romøren er bror av Jan-Erik «Nag» Romøren fra black metal-bandet Tsjuder. Han er også uttalt Stabæk-supporter.
16. juli 2019 ble det kjent at Romøren var diagnostisert med benvevskrefttypen Ewings sarkom.
Mahendragarh (distrikt)

Demografi

Ved folketellingen i 2011 var det 921 680 innbyggere i distriktet, mot 812 521 i 2001. Den urbane befolkningen utgjør 14,43 % av befolkningen.
Barn i alderen 0 til 6 år utgjorde 11,90 % i 2011 mot 18,67 % i 2001. Antallet jenter i den alderen per tusen gutter er 778 i 2011 mot 817 i 2001.
Historisk befolkningsregister

Historisk befolkningsregister (HBR) er et prosjekt for registrering og sammenstilling av personopplysninger fra forskjellige kilder, med det mål å lage en oversikt over Norges befolkning i tidligere tider. I første omgang er det særlig perioden fra folketellingen 1801 til folketellingen 1910 som dekkes i den åpne delen av HBR, mens en lukket del som skal kunne brukes i anonymisert form av forskere dekker tiden frem til opprettelsen av Det sentrale folkeregister i 1960-årene.
Candace Hilligoss

Karriere

Etter 3 år ved Universitet i Iowa kom hun til New York City for å studere drama ved American Theatre Wing og hun fikk sin profesjonelle debut ved et sommerteater i Pennsylvania. Hun spilte ved Cape Cod Playhouse; opptrådte i en turnéproduksjon av Idiot's Delight, et skuespill fra 1936 skrevet av Robert E. Sherwood, sammen med Nina Foch; opptrådte i fjernsynsprogram produsert i New York, og danset i nattklubben Copacabana,
Hun er best kjent for sitt portrett av Mary Henry, en kirkeorganist hjemsøkt av ånder, i Carnival of Souls (1962), en lavbudsjettert film som siden har fått et kultstempel. Hun opptrådte også i skrekkfilmen The Curse of the Living Corpse (1964).

Personlig liv

Hilligoss var gift med den britiske skuespilleren Nicolas Coster, som hun fikk to barn sammen med. De ble skilt i 1981.
Småpiker det er noe underlig noe, å ja

«Småpiker det er noe underlig noe, å ja» er et skillingstrykk av ukjent opprinnelse.

Teksten

1.Småpiker det er noe underlig noe, å ja,

med vrøvl og fornuft og med kvikksølv i blodet å ja,

med alle slags drømmer og alle slags tanker

med smilehuller og små pusselanker

med kinner så røde og Gud de er søte, å ja.
2.Først går de en stund på vemmelig skole, æsj ja

med bøker og lekser og ganske kort kjole, æsj ja.

Med mange slags sladder og skoletretten

om frøken som engang dro Sussen i fletten

med syvøres kaker å Gud som de smaker å ja.
3.Og så tar Sussen sin middelskole, akk ja

og får liksom sveisen alt over sin kjole, akk ja.

Og Janken og Bobben og Mosse og Nunne

forelsker seg alt det de bare kunne.

Du er alt den første Kadett ja, i første å ja.
4.Men Lillemor vokser og fordringene stiger huff ja,

og drømmene flyver til fjernere riker, huff ja.

Kandidaten, nei løytnanten, Gud han er mandig

han bruker ei vatt og han hilser bestandig

så stille og nydelig jo han er tydelig Ja.
5.Men tiden svinner og Sussen blir frue og mor,

og pusselanken som før var så liten blir stor.

De smilehuller som før var så yndig

er borte, madammen er fet og myndig.

Hun legger kabaler og nyter skandaler og tror.
6.Og så en dag har vips vi fått å ja

en bestemamma med hår så grått, å ja.

Hun lever på minner og drømmer om sine

fiskebensskjørter og sin krinoline

hun sitter og strikker hukommelsen klikker akk ja.
VeggieTales

Dubbing

Dubbing til norsk ble utført av Nitro Sound AS.
Bilibino kjernekraftverk

Bilibino kjernekraftverk er et lite kjernekraftverk og kraftvarmeverk i det nordøstlige Sibir, nærmere bestemt i byen Bilibino i det autonome området Tsjukotka ved Nordishavet. Verket sørger for lokal strømproduksjon og fjernvarme i området. Utbyggingen startet i 1966, og fjerde reaktor startet byggingen i 1977. Installert maksimal elektrisk effekt er nå 45 MW fra fire reaktorer, og produksjonen er om lag 100 GWh årlig.
Baltix

Baltix (avledet av navnet Baltikum) er en Linux-distribusjon for brukere i Latvia og  Litauen. Den er basert på Debian og Ubuntu. Hovedspråket er litauisk. Den benytter skrivebordsmiljøet GNOME og distribueres på en installerbar Live-CD.
Første versjon ble lansert i juni 2003. Versjon 14.4 ble lansert 30. juni 2014.
Rex (TV-serie)

Hundetrener

Hundetreneren Teresa Ann Miller sto bak hundens kunster. Tidligere hadde hun blant annet trent opp firbente til filmene K-9 fra (1989) og Beethoven fra (1992).
Johann Wolfgang Goethe-Universität

Johann Wolfgang Goethe-Universität i Frankfurt am Main ble etablert i 1912 og åpnet 1914 av Frankfurts velstående og aktive liberale borgerskap. Universitetet er det eneste borgeruniversitet grunnlagt i Tyskland. Det fikk sitt navn i 1932 etter den store tyske dikteren Johann Wolfgang von Goethe. Universitetet har idag omkring 38 000 studenter og er et av Tysklands største.
Oslo Middelalderfestival

Historikk

Oslo Middelalderfestival er en stiftelse som ble opprettet 31. januar 1994 med formål å foreta årlige markeringer av middelalderbyen i Oslo. Tidligere ordfører Albert Nordengen var styrets leder fra opprettelsen og frem til sin død i 2004. Stiftelsen arrangerte en to dagers festival i Middelalderparken på Sørenga i Oslo hvert år siden starten og fram til 2014. Høydepunktet var ved Oslos 1000-årsjubileum på St. Hallvards dag 15. mai 2000, festivalen var da et gratis arrangement, og politiet talte over 100 000 besøkende. 
Fra 2008 har Henrik Høie vært prosjektleder for festivalen, og samarbeidet med Cathrine Kleivdal. Festivalen trekker hvert år et publikum på mellom seks og ti tusen betalende gjester, og har rundt fire hundre deltakere. Pga jernbaneutbygging flyttet festivalen i 2014 fra middelalderparken til Akershus festning, og samtidig ble arrangementet utvidet med én dag, slik at festivalen innledes fredag med konserter, dans, og «ildshow ved solnedgang».

Innhold

Festivalen ønsker å bidra til å øke bevisstheten om at Oslo har sine røtter i middelalderen. Oslo fikk status som hovedstad i 1314, og hovedvekten på tematikk og formidling på festivalen er Oslo på 1300-tallet, da middelalderbyen var på sitt største. Festivalledelsen legger vekt på å skape et tidsriktig miljø, både når det gjelder telt og boder, utstyr og kostymer. Det store middelaldermarkedet er festivalens hjerte. Her presenteres håndtverk av alle slag, og gamle håndtverksteknikker blir demonstrert.  
Oslo middealderfestival har et rikholdig og profesjonelt program, med flere spesialkomponerte verk og aktiviteter. Foruten middelaldertorget med handelsboder, opptog og dans, tilbyr festivalen konserter, teater- og gjøglerforestillinger, dansevisninger og fortellerstunder, foredragsserier, historiske omvisninger og ridderturneringer. Det er er blitt skrevet flere dramatiske bestillingsverk til området, og festivalledelsen har utviklet et eget program for barn og unge, med prinsesse- og ridderskole, tidsreiser, forteller- og teaterforestillinger, ridderkamper og ridderleker. Festivalen tilbyr publikum mat som bygger på middelalderens råvarer og oppskrifter.

Samarbeid

Festivalen har startet et samarbeid med middelalderfestivalene i Hamar og Tønsberg.
I 2013 tok festivalen initiativ til Foreningen for norske historiske festivaler. Den nystartede foreningen talte i 2014 atten medlemsorganisasjoner på landsbasis.
La Flèche Wallonne 2010

La Flèche Wallonne 2010 var den 74. utgaven av sykkelrittet La Flèche Wallonne. Det ble arrangert 21. april 2010.
Joshua Kitolano

Landslaget

Han ble tatt ut i Norges tropp til U19-EM 2019 i Armenia.
Cypha

Utseende

Bittesmå (ca. 1-1,5 millimeter), blanke, bredt dråpeformede, hvelvede kortvinger. Slekten er lett å kjenne fra andre kortvinger. Hodet er nokså lite og stort sett skjult under brystskjoldet (pronotum). Bakkroppen er kjegleformet, nokså langt uttrukket. Antennene og beina er svært tynne.

Levevis

Disse bittesmå artene kan finnes på skogbunnen. Det er få registrerte funn av dem, kanskje fordi de er så små, muligens også fordi i alle fall noen av artene ser ut til å være aktive som voksne sen høst og vinter, da det sjelden blir foretatt innsamlinger.
Fryktens spill

Handling

Fryktens spill handler om opplevelsene til figuren Fergus (Stephen Rea), et medlem av IRA, hans korte, men betydningsfulle møte med den svarte britiske soldaten Jody (Forest Whitaker), som har blitt tatt til fange av IRA og dør tidlig i filmen, og hans overraskende, romantiske forhold til Jodys kjæreste, Dil (Jaye Davidson), som Jody bad Fergus om å ta vare på. Han oppdager etterhvert at Dil er transkvinne. Til tross for sin overraskelse og ambivalente holdning fortsetter han å elske Dil. Sangen The Crying Game (både Boy Georges og Dave Berrys versjoner) spiller en sentral rolle i filmen.
Filmen var Jaye Davidsons (Dil) første filmrolle. Davidson ble ironisk nok nominert til Oscar for beste mannlige birolle (om rollen egentlig er en birolle er diskutabelt ettersom hun er filmens sentrale objekt), til tross for at han spiller en person som presenterer seg som kvinne.
Funnefoss stadion

Utleie av anlegget

En del lag fra øvre divisjoner leier gjerne Funnefoss stadion for trening og treningskamper. Sågar Norges A-landslag gjennomførte i 2001 noen treninger på hovedbanen. Kunstgressbanen har vært attraktiv for blant andre Kongsvinger.
EM i bridge for nasjonslag 2016

Europamesterskapet i bridge for nasjonslag 2016 var det 53. i rekken og fant sted i Budapest i Ungarn fra 16. juni til 25. juni. Mesterskapet ble arrangert for klassene åpen, damer og veteran. Mesterskapene er også kvalifisering for Bermuda Bowl (VM i bridge) hvor de seks beste kvalifiserer i hver klasse. Om Frankrike, som var forhåndskvalifisert som arrangør av VM året etter, skulle ende blant topp seks vil også sjuendeplassen kvalifisere. Norge stilte lag i alle klasser. I alle klasser  ble det spilt Round robin i kamper over 16 spill.
Just Friends

Handling

Chris Brander (Ryan Reynolds) er en sterkt overvektig og sensitiv, men sympatisk 17-åring som er vilt forelsket i sin beste venn Jamie Palamino (Amy Smart). Men han har havnet i den fryktede "venne-sonen", noe som vil si at Jamie ikke tar den ringeste notis til det. I tillegg er Chris er et yndet mobbeoffer på skolen. En dag får han nok av begge deler og rømmer småbyen han er født og oppvokst i.
Ti år senere er alt forandret. Chris er nå en høy, slank, kjekk og ikke minst utålelig arrogant ung musikkprodusent og kvinneforfører med base i Los Angeles. Han kommer tilbake til hjembyen for å feire jul med familien. Han møter Jamie igjen i baren hun jobber i, og en stund er hun bare det neste prosjektet hans, det neste hakket på sengestolpen. Jamie legger merke til dette og bestemmer seg for å minne Chris om gamle dager. Men er Chris fortsatt den personen, om så innerst inne?
Libreria Editrice Vaticana

Libreria Editrice Vaticana (L.E.V., engelsk: Vatican Publishing House, latin: Officina libraria editoria Vaticana) er Vatikanets bokhandel og forlag. L.E.V. utsprang i 1926 fra Vatikanets trykkeri. En vesentlig hovedoppgave er å forlegge og tilgjengeliggjøre embedshandlinger og dokumenter fra Paven og Den Hellige Stol. 
Ut over dette er L.E.V. forlegger av mange arkivariske, vitenskapelige og andre publikasjoner fra kurie- og vatikanmedarbeidere, eller forfattere med tilknyttet den romerske kurie.
Bokhandelen på Petersplassen ble åpnet i 1984; i 2005 fikk den nytt navn: Libreria Internazionale Giovanni Paolo II. Den har over 450.000 besøkere i året (status: 20. januar 2012)
Den 27. juni 2015 bestemte pave Frans at forlagshuset etterhvert skulle inkorporeres i et fremtidig sekretatiat fo kommunikasjon innen den romerske kurie.
Frogner Bowlingklubb

Frogner BK (stiftet 9. april 1975) er en norsk bowlingklubb fra Asker. Frogner BK bruker Metro Holmen som hjemmehall.  
Klubben stiller ingen lag i ligaspillet. Sist klubben stilte lag i ligaspillet var i sesongen 2007/2008. De spilte da i den øverste divisjonen i Norge; Umbroligaen. Laget ble trukket etter sesongen 2007/2008.

Meritter

Klubben har vunnet NM for lag 4 ganger (1984, 1990, 1998 og 2006) og blitt seriemestere for herrer 5 ganger (1985, 1990, 1991, 2002 og 2006), og 1 gang for damer (2008). Klubben har også 10 NM titler i klasse A (8 i herreklassen og 2 i dameklassen), samt 3 Norgesmestere for junior eldre gutt, 2 for junior yngre gutt, 1 for junior yngre jente og 1 for junior eldre jente.
Baylor University

Baylor University er et privat, ikke-kommersielt universitet i byen Waco, Texas. Det er knyttet til baptistkirken. Det hadde i 2006 i alt 14.040 studenter, med undervisning opp til doktorgradsnivå (Ph.D).
I 1845 ble Baylor University grunnlagt i Independence, Texas, hvilket gjør det til den eldste institusjonen for høyere utdanning i Texas. Universitetet flyttet til Waco i 1886 og ble slått sammen med Waco University.
Skolepengene ved Baylor er på US$ 24 490.
Brough Ness

Brough Ness er et nes på sørsiden av øya South Ronaldsay i den skotske øygruppen Orknøyene. Det er her sundet Pentland Firth er på sitt smaleste mellom Orknøyene og det skotske fastlandet, med en bredde på 11 km.